### 8.     Beslutning om ændring af linjeføring for strækning 6 på cykelstiforbindelsen til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2019-117324

**Sagstype**

Beslutning.

**Resume og sagens baggrund**

På Teknik- og Miljøudvalgets møde den 4. april 2019 blev
linjeføring for cykelstiforbindelse til [adresse] vedtaget. Udvalget besluttede
efter mødet at besigtige strækningen gennem Ulstrup, for at sikre, at den
bedste løsning vælges. Efter denne besigtigelse ønsker udvalget at ændre valget
af linjeføring gennem Ulstrup.

**Indstillinger**

Chefen for Vej, Ejendom og Affald indstiller,

1.    at blå rute
gennem Ulstrup projekteres og udbydes som option sammen med det samlede
projekt,

2.    og at der i
forbindelse med optionen indhentes pris på strækningen både som grussti og som
asfaltsti.

**Behandling**

Teknik- og Miljøudvalget.

**Sagsfremstilling**

På baggrund af bemærkninger fra interessenter i forhold til
den besluttede linjeføring for cykelstien til [adresse] har Teknik- og
Miljøudvalget foretaget en besigtigelse af strækningen i Ulstrup (strækning 6).

På baggrund af besigtigelsen ønsker udvalget at ændre den
tidlige beslutning omkring linjeføringen således, at der fremadrettet skal arbejdes
videre med den blå rute gennem Ulstrup.

Der indhentes pris på strækningen som option, således at der
både indhentes pris på strækningen som grussti og som asfaltsti.

Med hensyn til den samlede linjeføring og strækningsoversigt
henvises til bilagsmaterialet i forbindelse med udvalgets behandling af
cykelstien på mødet den 4. april 2019.

**Økonomiske konsekvenser**

Ingen økonomiske konsekvenser.